b'\n_START_ARTICLE_\nBill Shankly\n_START_SECTION_\nBarndom\n_START_PARAGRAPH_\nBill Shankly er opvokset i lille by ved navn Glenbuck i en region ved navn East Ayrshire. Her voksede han op sammen med sine fem br\xc3\xb8dre, som alle senere blev professionelle fodboldspillere. Bill var den yngste af de fem br\xc3\xb8dre. Bills far arbejde til dagligt i byens miner, og familien var generelt meget fattige. Fodbold var den eneste m\xc3\xa5de, hvorp\xc3\xa5 Bill og hans andre br\xc3\xb8dre kunne distancere sig fra hverdagens problemer.\n_START_SECTION_\nAktive fodboldkarriere\n_START_PARAGRAPH_\nBill Shankly startede sin aktive fodboldkarriere i Cronberry Eglinton og Glenbuck Cherrypickers. Her spillede han en masse kampe i diverse skotske ungdomsr\xc3\xa6kker. Hans professionelle fodboldkarriere startede for alvor i 1932, hvor en scout fra Carlisle United opdagede hvilket talent den unge Shankly besad. Han skrev herefter kontrakt med klubben. Bill Shankly og Carlisles samarbejde blev dog en kort forn\xc3\xb8jelse, da Bill Shankly efter blot 16 kampe blev solgt til Preston North End. K\xc3\xb8bsprisen skulle angiveligt blot have v\xc3\xa6ret \xc2\xa3500. I Preston begyndte Shanklys karriere for alvor at tage form. Han spillede en masse f\xc3\xb8rsteholdskampe, og i 1938 fik han ligeledes sin debut for Skotlands landshold. I hans debut vandt skotterne 1-0 over England. Han spillede yderligere fire kampe for det skotske landshold det f\xc3\xb8lgende \xc3\xa5r, og Shankly var generelt ved at n\xc3\xa6rme sig sin fodboldkarrieres h\xc3\xb8jdepunkt, men s\xc3\xa5 udbr\xc3\xb8d 2. verdenskrig. Shankly deltog ikke selv i krigen, men i stedet pr\xc3\xb8vede han at blive ved med at spille fodbold. I krigs\xc3\xa5rene var Shankly blandt andet med til at vinde Wartime Cup med Preston. Wartime Cup var en fodboldturnering der blev spillet i krigs\xc3\xa5rene, og finalen blev spillet p\xc3\xa5 selveste Wembley Stadium. Bill Shankly spillede ogs\xc3\xa5 for andre klubber end Preston i krigs\xc3\xa5rene. Her kan blandt andet n\xc3\xa6vnes: Northampton, Arsenal, Cardiff City, Bolton Wanderers, Luton Town og ikke mindst Liverpool F.C. Efter krigens afslutning forsatte Bill Shankly sin karriere i Preston, men p\xc3\xa5 dette tidspunkt var han blevet 33 \xc3\xa5r gammel og hans karriere var ved at v\xc3\xa6re f\xc3\xa6rdig. 2. verdenskrig havde desv\xc3\xa6rre taget en masse gode \xc3\xa5r fra Bill Shanklys karriere. Blandt Bill Shanklys h\xc3\xb8jdepunkter i hans aktive karriere kan blandt andet n\xc3\xa6vnes, at han to gange var med til at spille sig i FA Cup-finalen. Her tabte Preston i 1937, men vandt \xc3\xa5ret efter.\n_START_SECTION_\nCarlisle United\n_START_PARAGRAPH_\nEfter Bill Shankly stoppede sin aktive fodboldkarriere i marts 1949 skulle han finde sig et nyt job. Han skulle imidlertidig ikke lede s\xc3\xa6rlig langt tid efter et andet arbejde, da han blot en m\xc3\xa5ned efter han stoppede sin aktive karriere blev tilbudt manager-posten i Carlisle United. I denne klub havde Shankly ligeledes startet sin aktive fodboldkarriere. Carlisle United l\xc3\xa5 i bunden af den engelske tredje division, da Shankly overtog holdet. Da Shankly forlod holdet i 1951 l\xc3\xa5 holdet i toppen af den engelske tredje division. Shankly forlod holdet, da han ikke mente at de \xc3\xb8konomiske rammer i klubben var tilstr\xc3\xa6kkelige.\n_START_SECTION_\nGrimsby Town\n_START_PARAGRAPH_\nEfter opholdet i Carlisle United pr\xc3\xb8vede Shankly at finde et nyt manager job. Her kan det blandt andet n\xc3\xa6vnes, at han var til jobsamtale i Liverpool F.C., men han fik dog ikke jobbet. Liverpool F.C. var faktisk interesseret i Shankly, men Shankly takkede nej, da han ikke kunne f\xc3\xa5 den suver\xc3\xa6nitet, som han \xc3\xb8nskede. I stedet blev han i 1951 ansat i Grimsby Town. Grimsby Town var lige rykket ned i den tredje bedste engelske r\xc3\xa6kke. Moralen i klubben var ikke s\xc3\xa6rlig h\xc3\xb8j, da klubben i l\xc3\xb8bet af bare fire s\xc3\xa6soner var rykket ned hele to gange. Dette fik Shankly dog lavet om p\xc3\xa5. Han fik banket selvtilliden tilbage i spillerne, og derforuden skabte han et godt forhold til klubbenes fans. I Shanklys f\xc3\xb8rste s\xc3\xa6son i klubben 1951-1952 var klubben lige ved at rykke op, men det lykkes i sidste ende ikke at rykke op. De efterf\xc3\xb8lgende s\xc3\xa6soner var pr\xc3\xa6get af, at Shankly ikke havde f\xc3\xa5et s\xc3\xa6rlig mange penge at arbejde med til fx indk\xc3\xb8b af spillere. Dette f\xc3\xb8rte til, at Shankly i januar 1954 sagde op, da han ikke mente at bestyrelsen i Grimsby Town var ambiti\xc3\xb8se nok, da de ikke investerede nok penge i klubben.\n_START_SECTION_\nWorkington\n_START_PARAGRAPH_\nEfter opholdet i Grimsby Town tog Shankly til Workington A.F.C.. Workington spillede i den engelske tredje division, og da Shankly ankom l\xc3\xa5 de i bunden af denne division. Shankly var blot i klubben i en s\xc3\xa6son, men her n\xc3\xa5ede han dog at skabe nogle tilfredsstillende resultater. Workington sluttede nemlig som nummer 8 i den tredje bedste engelske r\xc3\xa6kke i s\xc3\xa6sonen 1954-1955, hvilket var meget tilfredsstillende, da det bet\xc3\xb8d at Workington sluttede h\xc3\xb8jere ii tabellen end deres rivaler fra Carlisle United (Shanklys tidligere hold). 8. pladsen i den tredje bedste engelske r\xc3\xa6kke var tilmed den bedste placering nogensinde for Wirkington p\xc3\xa5 det tidspunkt.\n_START_SECTION_\nHuddersfield Town\n_START_PARAGRAPH_\nShankly startede i Huddersfield Town F.C. i 1955, men dette var dog kun som assistent for succestr\xc3\xa6neren Andy Beattie. Han havde dog tilbudt at tr\xc3\xa6kke sig fra posten, efter at Huddersfield Town F.C. var rykket ned fra den bedste engelske r\xc3\xa6kke. Shankly overtog dermed posten som manager i november 1956. Shankly havde ikke meget succes i Huddersfield Town F.C., og form\xc3\xa5ede ikke p\xc3\xa5 ny at rykke op i den bedste engelske r\xc3\xa6kke.\n_START_SECTION_\nLiverpool\n_START_PARAGRAPH_\nI 1959 var Liverpool F.C. p\xc3\xa5 udkig efter en ny manager, og den dav\xc3\xa6rende formand i klubben, T.V. Williams, \xc3\xb8nskede at hente Shankly til klubben. Her kan det blandt andet n\xc3\xa6vnes, at Shankly tilbage i 1951 var til jobsamtale i Liverpool F.C.. Her havde Shankly vist engagement og entusiasme, og dette var disse egenskaber som T.V. Williams \xc3\xb8nskede at den nye manager besad. Liverpool F.C. \xc3\xb8nskede, som tideligere n\xc3\xa6vnt, ligeledes at ans\xc3\xa6tte ham tilbage i 1951, men da Shankly \xc3\xb8nskede mere suver\xc3\xa6nitet, valgte han at takke nej. I 1959 var Liverpool F.C. parat til at give Shankly mere suver\xc3\xa6nitet, og derfor valgte Shankly at tage imod jobbet. _NEWLINE__NEWLINE_Da Shankly overtog Liverpool F.C. i 1959 s\xc3\xa5 det sort ud for klubben. Liverpool F.C. befandt sig i den n\xc3\xa6stbedste engelske r\xc3\xa6kke. De havde et faldef\xc3\xa6rdigt stadion, d\xc3\xa5rlige tr\xc3\xa6ningsfaciliteter og ikke mindst en d\xc3\xa5rlig spillertrup. Shankly fyrede derfor 24 af spillerne i Liverpool F.C., og derforuden byggede han et nyt rum p\xc3\xa5 Anfield, som fik navnet st\xc3\xb8vlerummet. St\xc3\xb8vlerummet rummede, som navnet indikerer, spillernes fodboldst\xc3\xb8vler, men rummet rummede ogs\xc3\xa5 en anden vigtig ting. Det var nemlig her, at Shankly og de andre Liverpool F.C. tr\xc3\xa6nere sad og diskuterede fodboldtaktik mm. Da Shankly ankom til Anfield bestod tr\xc3\xa6nerstaben prim\xc3\xa6rt af Joe Fagan, Reuben Bennett and Bob Paisley, og det var dermed disse tre personer som prim\xc3\xa6rt sad i st\xc3\xb8vlerummet og diskuterede taktik med Shankly. Efter at Shankly forlod Liverpool F.C. i 1974 blev st\xc3\xb8vlerummet bevaret, og der kom hele tiden nye medlemmer.'